CELEX: E2016P0002
Language: bg
Date: 2016-02-23 00:00:00
Title: Жалба, подадена на 23 февруари 2016 г., от д-р Gerhard Spitzer срещу Надзорния орган на ЕАСТ (Дело E-2/16)

22.9.2016   
            
            
               BG
            
            
               Официален вестник на Европейския съюз
            
            
               C 347/34
            
         Жалба, подадена на 23 февруари 2016 г., от д-р Gerhard Spitzer срещу Надзорния орган на ЕАСТ
   (Дело E-2/16)
   (2016/C 347/06)
   На 23 февруари 2016 г. срещу Надзорния орган на ЕАСТ бе подадена жалба от д-р Gerhard Spitzer, представляван от Antonius Falkner, адвокат, Lettstrasse 18, FL-9490 Vaduz.
   Жалбоподателят иска от Съда на ЕАСТ:
   
               1.
            
            
               Да отмени Решение на Надзорния орган на ЕАСТ № 425/15/COL от 25 ноември 2015 г. и
            
         
               2.
            
            
               Да осъди Надзорния орган на ЕАСТ да заплати съдебните разноски.
            
         
      Правен и фактически контекст и правни аргументи, приведени в подкрепа на жалбата:
   
   
               —
            
            
               Жалбоподателят, д-р Gerhard Spitzer, е австрийски гражданин, с местожителство в Южна Африка, който от началото на 90-те години е клиент на LLB AG, дружество, притежавано от Княжество Лихтенщайн чрез мажоритарна собственост.
            
         
               —
            
            
               Предмет на делото е искане за отмяна на решение на Надзорния орган на ЕАСТ за прекратяване на преписката по жалба срещу Княжество Лихтенщайн във връзка с неспазването и неправилното прилагане на Директива 2002/47/ЕО.
            
         
               —
            
            
               Жалбоподателят твърди, че Надзорният орган на ЕАСТ е бил длъжен да започне официална процедура по разследване във връзка с неспазването и неправилното прилагане на Директива 2002/47/ЕО от страна на Лихтенщайн и че, като не е сторил това, е нарушил правата на жалбоподателя.